OzLabs/hebrew-wiki-articles huggingface dataset:
מצילי המכוניות

מצילי המכוניות (באנגלית Car SOS) היא סדרת טלוויזיה בריטית על שיפוץ כלי רכב המשודרת בערוץ נשיונל ג'יאוגרפיק ובשידורים חוזרים בערוץ 4 הבריטי וערוצים נוספים בישראל הסדרה החלה ב-2013 והיא מוגשת על ידי טים שו ופאז טאונסנד.

טים ופאז עובדים בשיתוף פעולה הדוק עם צוות מומחה לשיקום רכבים שעוזר לשחזר את המכוניות הקלאסיות של הבעלים מכל רחבי בריטניה ואירופה, ולעיתים קרובות מתחילים ממצבי תקלה או הרס חמורים. ללא ידיעת הבעלים כאשר רכבם מוגש על ידי קרוב משפחה או חבר וזאת מכיוון שהבעלים אינו יכול להמשיך בשיקום הרכב מסיבות רפואיות או כלכליות בלתי צפויות. לאחר מכן הבעלים מופתעים עם המכונית המשופצת שלהם באירוע מבוים על ידי שו.

בסדרה שלושה פרקים מיוחדים, אוסטין-היילי סברינג ספרייט משנת 1962, שיועדה למוזיאון הרכב הבריטי, שוחזרה בידיעת הבעלים, ושברה את הפורמט של התערוכה בשל משמעות המכונית, לאחר שנסעה על ידי צוות מרוצים שכלל את סטיב מקווין, וסר סטירלינג מוס, המופיע בפרק.

== מנחים ==
הסדרה מוגשת על ידי חובב הרכב וההנדסה טים שו והמוזיקאי והמכונאי פאז טאונסד. טאונסנד מוביל צוות של מומחי שיקום מכוניות שעובדים בעיקר מחוץ למצלמה, אם כי שומעים אותם מדי פעם, בעיקר הופעותיו של פיל פאלמר ב"סדנה" בתוך מערכונים או רגעים קלילים בתסריט המתרחשים בתוך הסדנה.

== תסריט ==
כל פרק מתחיל בהגעה לכלי הרכב כאשר טים ופאז חושפים וסוקרים את המכונית המוצגת. שו ידון עם קרובי המשפחה של המועמד מדוע המכונית צריכה להיות משוחזרת, בעוד טאונסנד בודק את מצב המכונית, וקובע את כמות העבודה הדרושה. לאחר מכן, המכונית מונחת על נגרר ונלקחת לסדנה של טאונסנד, שם היא נבדקת על ידי כל צוות השיקום. עם תחילת עבודת השיקום, שו מקבל רשימת חלפים נצרכים והוא נוסע ברחבי הארץ כדי למצוא את החלקים הדרושים, לעיתים קרובות מתוארים בצורה קומית. שו וטאונסנד ייפרדו מדי פעם מהשחזור, וישאירו אותו בידיים הבטוחות של הצוות וזאת במטרה שיוכלו לבקר בדגמים משוחזרים אחרים של אותה מכונית, לנהוג בהם מבחן ולדבר עם בעלים אחרים. לקראת סוף השיקום, שו מזמין את משפחתו של המועמד לדון בהקמת תרחיש מזויף או אירוע בו יוכלו להחזיר את המכונית לבעלים. גם האירוע המבוים מוצג בדרך כלל בצורה קומית, כאשר שואו לעיתים קרובות בתחפושת לפני שחושף את עצמו ואת כוונותיו בפני הבעלים, שלאחר מכן מוצגת המכונית המשוחזרת שלו.

ספיישל שודר כפרק השלישי של העונה השלישית בהשתתפות סטירלינג מוס. סברינג אוסטין הילי ספרייט משנת 1962, שנסע פעם בסברינג כחלק מצוות מרוץ בהשתתפות סטיב מקווין וסר סטירלינג מוס, שוחזר על ידי הצוות והוצב במוזיאון הרכב הבריטי לאחר שהושלם. במירוץ 1962, מכונית זהה נהוגה על ידי מוס במירוץ הגיעה למקום השני, המכונית הזו נהרסה מאז, והותירה את מכונית השחזור של הצוות, כסברינג ספרייט היחידה שנותרה בעולם.

== פרקים ==
נכון לספטמבר 2023, שודרו אחד עשרה סדרות מלאות של 10 פרקים כל אחת, בתוספת 2 פרקים מיוחדים "של אתגר 7 ימים", כאשר סדרה אחת עשרה משודרת כעת.

=== עונה 1 (2013) ===

=== עונה 2 (2014) ===

=== עונה 3 (2015) ===

=== עונה 4 (2016) ===

=== עונה 5 (2017) ===

=== עונה 6 (2018) ===

=== מבצע אתגר 7 ימים (2019) ===

=== עונה 7 (2019) ===

=== עונה 8 (2020-2021) ===

=== עונה 9 (2021) ===

=== עונה 10 (2022) ===

=== עונה 11 (2023) ===

==הערות שוליים==

== קישורים חיצוניים ==
* 
* Car SOS at IMDb
* [http://www.renegadepictures.co.uk/program/car-sos_1306.aspx/ Production website]

קטגוריה:תוכניות טלוויזיה באנגלית
קטגוריה:תוכניות טלוויזיה בערוץ נשיונל ג'יאוגרפיק
יונאס אנדרישקביצ'יוס

יונאס אנדרישקביצ'יוס (בליטאית: Jonas Andriškevičius; נולד ב-29 ביולי 1944) הוא מייג'ור גנרל ליטאי בדימוס, אשר שימש כראש ההגנה (מקביל לרמטכ"ל) הראשון של הכוחות המזוינים של ליטא לאחר התפרקות ברית המועצות.

==ביוגרפיה==
אנדרישקביצ'יוס נולד בדבייקיאי ב-29 ביולי 1944. הוא למד בבית הספר סרגיי קירוב לרפואה צבאית בלנינגרד, וב-1966 התגייס לצבא האדום. בין 1967-1973 הוא שרת בקבוצת הכוחות הסובייטיים בגרמניה. לאחר מכן הוא עבר למוסקבה ולמד באקדמיה הצבאית פרונזה. הוא סיים את לימודיו ב-1976. בין 1979–1980 הוא שרת במחוז הצבאי הסיבירי. ב-1981 נשלח לאתיופיה כחלק ממשלחת היועצים הצבאיים שסייעו לשלטונו של מנגיסטו היילה מריאם. ב-1984 הוא חזר לליטא ושימש כמנהל המחלקה הצבאית של אוניברסיטת וילנה עד פירוק ברית המועצות. לאחר מכן הוא התגייס לצבא ליטא החדש, וב-20 באוקטובר 1993 מונה למפקד הראשון של הצבא הליטאי. הוא כיהן בתפקיד עד 1 ביולי 1999 והוביל את הקמתו מחדש של הצבא הליטאי. כיום הוא משמש כיו"ר אגודת הבוגרים הליטאים של מכללת נאט"ו להגנה.

==קישורים חיצוניים==

* [https://www.vle.lt/straipsnis/jonas-andriskevicius/ יונאס אנדרישקביצ'יוס] באנציקלופדיה הליטאית האוניברסלית

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:ילידי 1944
טיל פצמר

"טיל פצמר" הוא שיר של הראפר הישראלי ליעד מאיר, שיצא לאור כסינגל ב-6 באוגוסט 2023. את השיר כתב ליעד מאיר והלחין והפיק יובל ניאזוב.

== הצלחה מסחרית ==
השיר זכה להצלחה ויראלית בפלטפורמת טיקטוק, בה זכה למעל ל-5000 שימושים ומאות אלפי צפיות. בעקבות הצלחתו הוויראלית, נכנס השיר למצעד היטליסט של מאקו, שם הגיע בשיאו למקום ה-17. מאוחר יותר, נכנס גם למצעד העשירייה של כאן גימל, בו הגיע למקום העשירי.<ref></ref>

== וידאו קליפ ==
הווידאו קליפ לשיר פורסם ב-6 באוגוסט 2023, לצד הסינגל. את הקליפ ביים יואב צדיקוב ומשתתפים בו הראפרים רון חיון, מפיק השיר דודא וסטטיק.

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:שירי היפ הופ בעברית
יונאס קרונקאיטיס

יונאס אלגירדאס קרונקאיטיס (בליטאית: Jonas Algirdas Kronkaitis; נולד ב-1 בפברואר 1935) הוא איש צבא ליטאי בדימוס. שרת בצבא ארצות הברית, וב-1997 חזר לליטא ומונה לסגן שר ההגנה, ולאחר מכן לראש ההגנה (מקביל לרמטכ"ל) של הכוחות המזוינים של ליטא.

==ביוגרפיה==
קרונקאיטיס נולד בשירווינטוס ב-1 בפברואר 1935. ב-1944 עזבה משפחתו את ליטא, וב-1949 היגרה לארצות הברית. ב-1959 הוא התגייס לצבא ארצות הברית. בין 1960 ל-1963 הוא שרת בגרמניה, ובין 1965–1971 לחם במלחמת וייטנאם. במקביל, הוא למד באוניברסיטת סירקיוז וסיים תואר ראשון במנהל עסקים. כמו כן למד במכללת הפיקוד והמטה הכללי של ארצות הברית ובמכללת המלחמה של צבא ארצות הברית. ב-1985 הוא פרש מהצבא האמריקני.

ב-1997 הוא חזר לליטא, שבינתיים השתחררה מהכיבוש הסובייטי. בשל ניסיונו הצבאי הוא מונה לסגן שר ההגנה. ב-1 ביולי 1999 הוא מונה לראש ההגנה (מקביל לרמטכ"ל). בתפקידו זה הוא הוביל את הצטרפות ליטא לנאט"ו. הוא סיים את תפקידו ב-30 ביוני 2004.

ב-2006 הוא היה חבר בוועדה שחקרה את מותו המסתורי של הפוליטיקאי ויטאוטאס פוציונאס. ב-2007 הוא התפטר מהוועדה בטענה לחוסר יעילות שלה.

==קישורים חיצוניים==

* [https://www.vle.lt/straipsnis/jonas-algirdas-kronkaitis/ יונאס קרונקאיטיס] באנציקלופדיה הליטאית האוניברסלית

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:בוגרי מכללת המלחמה של צבא ארצות הברית
קטגוריה:ילידי 1935
פארק פטיט סבלון

פארק פטיט סבלון (מצרפתית: Petit Sablon Park), הוא פארק פסלים קטן בבריסל.
פטיט סבלון מצוי סמוך לקתדרלת נוטרדאם דה סבלון.

הפארק במתכונתו הנוכחית תוכנן על ידי האדריכל הנדריק בייארט ונחנך ב-1890.

לפארק מבנה של טרפז שווה-שוקיים.

הפארק מוקף בגדר מעוטרת מברזל יצוק, הגדר מנוקדת בעמודי אבן גבוהים, על גבי כל עמוד נמצא פסל של בעל מקצוע היסטורי אחד או יותר, סך הכל 48 פסלים. הפסלים עוצבו על ידי הצייר קסבייר מלרי ונוצרו על ידי פסלים שונים.

במרכז הפארק ניצבת מזרקה ובראשה פסל מאת צ'ארלס אוגוסט פרייקין של לאמורל, רוזן אגמונט ופיליפ דה מונמורנסי, רוזן הורן ממנהיגי המרד ההולנדי שהוצאו להורג. המזרקה מוקפת בחצי עיגול של עשרה פסלי אבן של דמויות פוליטיות, אינטלקטואלים ואמנים מהמאה ה-16.

==גלריה==
<gallery widths="200px" heights="200px">
Upper gate of Petit Sablon Park.jpg|השער הראשי, עם פסלי צייר ושען משני צידיו
Petit Sablon Park-3.jpg|פנים הפארק
Petit Sablon Park-2.jpg|גדר הפארק עם פסלי בעלי מקצוע
Statue of Egmont and Horne in Brussels.jpg|רוזני אגמונט והורן
Church of Our Blessed Lady of the Sablon (Brussels) from Small Sablon Square-2.jpg| קתדרלת נוטרדאם דה סבלון במבט מתוך הפארק.
</gallery>

==קישורים חיצוניים==

פטיט סבלון
קטגוריה:בריסל
ואלדאס טוטקוס

ואלדאס טוטקוס (בליטאית: Valdas Tutkus; נולד ב-27 בדצמבר 1960) הוא לוטננט גנרל ליטאי בדימוס, אשר שימש כראש ההגנה (מקביל לרמטכ"ל) של ליטא בין השנים 2004–2009.

==ביוגרפיה==
טוטקוס נולד בווילנה ב-27 בדצמבר 1960. ב-1978 הוא התגייס לצבא האדום ולמד בבית הספר לפיקוד בטשקנט. ב-1982 הוא סיים את לימודיו ומונה למפקד מחלקה. ב-1983 הוא לחם במלחמת אפגניסטן. ב-1988 הוא עבר למוסקבה ולמד באקדמיה הצבאית פרונזה. לאחר פירוק ברית המועצות הוא התגייס לצבא ליטא החדש ושרת בבריגדת חיל הרגלים הממוכן זאב הברזל. ב-1995 הוא נשלח ללמוד במכללת נאט"ו להגנה ברומא. ב-1999 הוא נשלח לבריסל ומילא בו זמנית את תפקיד שגריר ליטא, לנאט"ו, לאיחוד האירופי, וכנספח הצבאי הליטאי בבלגיה. ב-2001 הוא מונה למפקד צבא היבשה הליטאי. ב-30 ביוני 2004 הוא קודם לתפקיד ראש ההגנה (מקביל לרמטכ"ל). הוא סיים את תפקידו ב-3 ביולי 2009. בשנים 2014–2015 הוא שימש כיו"ר איגוד תעשיות הביטחון הליטאי.

==קישורים חיצוניים==

* [https://www.nato.int/cps/en/natohq/who_is_who_50345.htm ואלדאס טוטקוס] באתר נאט"ו

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:מלחמת אפגניסטן (ברית המועצות): אישים
קטגוריה:נספחים צבאיים
קטגוריה:ילידי 1960
פנחס ברייער

הרב אברהם פנחס ברייער (נולד ב-21 ביוני 1976, כ"ג בסיוון ה'תשל"ו) הוא איש חינוך ומלחין חרדי-חסידי ישראלי.

מספר שירים שהלחין הפכו ללהיטים וזכו להצלחה יוצאת דופן במוזיקה החסידית. הבולטים שבהם הם "הנני בידך" שביצע הזמר אברהם פריד ו-"השבעתי אתכם" שבוצע בגרסאות רבות, שהגיעו שניהם למקומות גבוהים במצעדי העשור של ערוצי הרדיו החרדים.

==ביוגרפיה==
ברייער, חסיד בעלזא, נולד לרב יוסף צבי ברייער, ראש ישיבת בעלזא בבית חלקיה. מתגורר כיום באשדוד.

ברעייר עוסק בחינוך למעלה מעשרים וחמש שנים. שימש כר"מ בישיבת בעלזא בראשות אביו, עד לפרישתו בשנת 2014. מעביר הרצאות וסדנאות בנושא חינוך וכותב טור ייעוץ שבועי במגזין מרווה לצמא, ובשבועון במה. משמש כמרצה במכון אחיה למורים וכמנחה הורים בארגון דרך הבית.

הלחין מספר שירים בסוגת המוזיקה החסידית, בהם כמה שזכו להצלחה יוצאת דופן, דוגמת "הנני בידך",<ref></ref> שבוצע על ידי הזמר אברהם פריד וזכה בתואר "שיר העשור" במצעד העשור שנערך ברדיו קול חי,<ref></ref> ובמקום הרביעי בקטגוריה זו במצעד של רדיו קול ברמה,<ref></ref> ו-"השבעתי אתכם" שבוצע בגרסאות רבות והגיע למקום השביעי במצעד העשור של קול חי.

כתב מספר ספרים העוסקים בחינוך, בהם "לגדל – פרקי חינוך להורים ולמחנכים", "להתבונן – פרקי הדרכה והתבוננות בדרך העולה", "להתענג – בין כותלי הישיבה" ו-"להצמיח – פרקי חינוך וצמיחה להורים ולמחנכים".<ref></ref>

== שיריו ==
{| class="wikitable"
|+
!הזמר
!השיר
|-
|אברהם פריד
|הנני בידך
|-
|–
|השבעתי
|-
|פנחס ברייער
|הגלה נא
|-
|ישראל ורדיגר
|משכנו, תאיר
|-
|דודי קאליש
|הושיענו
|}

== קישורים חיצוניים ==
* 

* [https://www.hidabroot.org/writer/59033/%D7%94%D7%A8%D7%91-%D7%A4%D7%A0%D7%97%D7%A1-%D7%91%D7%A8%D7%99%D7%99%D7%A2%D7%A8 מאמרים של הרב פנחס ברייער], באתר הידברות
* [https://www.dirshu.co.il/tag/%D7%94%D7%A8%D7%91-%D7%A4%D7%A0%D7%97%D7%A1-%D7%91%D7%A8%D7%99%D7%99%D7%A2%D7%A8-%D7%A9%D7%9C%D7%99%D7%98%D7%90/ סרטוני הדרכה של הרב פנחס ברייער], באתר דרשו
* [https://www.sifreiorhachaim.co.il/product-category/%D7%A1%D7%A4%D7%A8%D7%99-%D7%94%D7%9E%D7%97%D7%91%D7%A8-%D7%A4%D7%A0%D7%97%D7%A1-%D7%91%D7%A8%D7%99%D7%99%D7%A2%D7%A8/ ספרי הרב פנחס ברייער], באתר אור החיים

==הערות שוליים==
אליזבת דקרס

אליזבת דקרס (באנגלית: Elizabeth Dekkers; נולדה ב-6 במאי 2004) היא שחיינית אוסטרלית, סגנית אלופת העולם (פוקואוקה 2023), זוכת מדליית ארד באליפות העולם בבריכת 25 מטר (מלבורן 2022) ואלופת חבר העמים (ברמינגהאם 2022) במשחה ל-200 מטר פרפר.

== ביוגרפיה ==
דקרס נולדה וגדלה בדרום בריזביין, קווינסלנד. 

===2022===
במשחקי חבר העמים שנערכו בברמינגהאם בתחילת אוגוסט 2022 היא זכתה במדליית זהב במשחה ל-200 מטר פרפר בתוצאה של 2:07.26 דקות, לפני לורה סטיבנס מאנגליה (2:07.90 דקות) ובת ארצה בריאנה תרוסל (2:08.32 דקות).

באליפות העולם בבריכת 25 מטר שנערכה במלבורן, בדצמבר היא זכתה במדליית ארד במשחה ל-200 מטר פרפר בשיא אישי חדש של 2:03.94 דקות, אחרי האמריקאיות דקוטה לותר (2:03.37 דקות) והאלי פליקינר (2:03.78 דקות).

===2023===
====סגנית אלופת העולם====
באליפות העולם שנערכה בפוקואוקה, יפן ביולי 2023 היא זכתה במדליית כסף במשחה ל-200 מטר פרפר בתוצאה של 2:05.46 דקות, אחרי סאמר מקינטוש מקנדה (2:04.06 דקות) ולפני רגן סמית' מארצות הברית (2:06.78 דקות).

== שיאים אישיים ==
===בריכה אולימפית===
* 100 מטר פרפר: 58.39 שניות (2023)
* 200 מטר פרפר: 2:05.26 דקות (2023)
===בריכת 25 מטר===
* 200 מטר פרפר: 2:03.94 דקות (2022)

== ראו גם ==

== קישורים חיצוניים ==

קטגוריה:שחייניות פרפר אוסטרליות
Lodash

Lodash היא ספריית JavaScript המספקת כלים לביצוע משימות תכנות נפוצות הממומשת בפרדיגמת התכנות הפונקציונלי.

== היסטוריה ==
Lodash היא פיצול של Underscore.js.

היא הצטרפה ל-Dojo Foundation בשנת 2013,<ref></ref> ובאמצעות ה-JQuery Foundation וה-JS Foundation, היא כיום חלק מה-OpenJS Foundation.<ref></ref>

== סיכום ==
Lodash היא ספריית JavaScript שעוזרת למתכנתים לכתוב קוד JavaScript יותר קצר ונתפס.

היא יכולה להתפצל לתחומים עיקריים מסוימים:
* כלים: לפשט משימות תכנותיות נפוצות כמו קביעת סוג ופשטות בפעולות מתמטיות.
* פונקציות: לפשט חיבור, הדבקה, הגבלה, דיחוף, currying, ושינוי של הצבת העכבר.
* מחרוזות: פונקציות המבצעות פעולות מחרוזת בסיסיות, כמו חיתוך, המרה לאותיות גדולות, camel case, ועוד.
* מערכים: יצירה, פיצול, שילוב, שינוי ודחיסה
* אוסף: איטרציה, מיון, סינון, פיצול ובנייה
* אובייקט: גישה, הרחבה, מיזוג, ברירות המחדל, ושינוי
* רצפים: שרשור, עטרה, סינון, ובדיקה.

לספרייה יש מספר גרסאות שונות, כך שלא כל הפונקציות זמינות בכל הגרסאות. לדוגמה, <code>_.chunk</code> זמינה רק מגרסה 3.0.0 ומעלה.

== ראו גם==
npm

== קישורים חיצוניים ==

[https://lodash.com/docs תיעוד]

== הערות שוליים ==

קטגוריה:JavaScript
איפרא הורמיז

הכתרת [[שאפור השני בילדותו, שאהנאמה של שאה תחמאספ, בשנים 30–1525]]
איפרא הורמיז (או פאראיה הורמאזד, בפרסית אמצעית: Farāya Ōhrmazd) הייתה אשת אצולה סאסאנית במאה ה-4, בת זוגו של הורמיזד השני ואמו של שאפור השני. היא הייתה יורשת העצר וכיהנה כמלכה במקום בנה בין השנים 309 ל-325.

בעקבות מותו של הורמיזד השני, ומשבר הירושה שהגיע בעקבותיו, החליטו האצילים להעביר את השלטון לילד האחרון של הורמיזד, שטרם נולד מאיפרא. כך מלכה איפרא, והיא שלטה משנת 309 ועד לבגרות בנה, שאפור, שהיה בשל לשלוט בעצמו בגיל שש עשרה בשנת 325.

== אטימולוגיה ==
אין מידע על שמה של איפרא הורמיז, ורק מקורות יהודיים הזכירו את שמה. גם תיאודור נלדקה כתב כי השם "איפרה" לא ברור.

פרשני התלמוד של ימי הביניים ניסו להסביר את משמעות שמה. רש"י כתב ששם זה משמעותו יפה כמו שד. רבנו תם כתב שמשמעות השם הוא חן מאלוהים.

== ביוגרפיה ==
לאיפרא הורמיז היה אב יהודי והיא התנצרה מאוחר יותר. במהלך ההיסטוריה היו דיווחים רבים על יחסיה הידידותיים ושיתוף הפעולה שלה עם היהודים בבית המשפט למען השגת מטרותיהם. היא הוזכרה חמש פעמים בתלמוד. התלמוד מציג את איפרא כמלכה בעלת עניין ביהדות שסייעה ליהודים.

לפי כרוניקה נסטוריאנית, אביה של אמו של שאפור השני היה יהודי. לפי כרוניקה מקבילה, איפרא הורמיז התנצרה על ידי שמעון בר סבא וזו הייתה אחת הסיבות העיקריות להוצאה להורג של שמעון ולרדיפות הנוצרים בתקופת שלטונו של שאפור השני.

=== יורשת העצר ===
לאחר מותו של הורמיזד השני (סביבות 302–309), בנו אדור נרשה (סביבות 309–309) ירש אותו, אך לאחר זמן מה הוא הודח ונהרג על ידי אצילים. לאחר מכן עיוורו אצילים את בנו השני של הורמיזד ובנו השלישי שנקרא הורמיזד נכלא. הוא נמלט מהכלא זמן קצר לאחר מכן ומצא מקלט באימפריה הרומית. בעקבות כך, כס המלכות של האימפריה הסאסאנית ניתן לבנו שטרם נולד של הורמיזד על ידי אשתו איפרא הורמיז, ולימים גדל והפך לשפור השני (סביבות 309–379 ).

==קישורים חיצוניים==
* 
* 

== הערות שוליים ==

קטגוריה:נפטרים במאה ה-4
קטגוריה:נשים בתלמוד
קטגוריה:האימפריה הסאסאנית
קטגוריה:שושלות איראניות
קטגוריה:נשות מלכים איראנים
קטגוריה:מלכות בעת העתיקה
Rainy Days

"Rainy Days" (בעברית: "ימים גשומים") הוא סינגל של הזמר הדרום קוריאני V מתוך אלבום הבכורה שלו Layover. השיר נכתב על ידי פריקינד, דונגיון קים, ג'יג'י ו, ושוחרר ב-11 באוגוסט 2023 על ידי ביג היט מיוזיק.

== מוזיקה ומילים ==
"Rainy Days" הוא שיר מסוגת ו-R&B, שנכתב על ידי המפיק שלו פרנקי סקוקה לצד דונגיון קים, פריקינד, ג'יג'י והראפר הדרום קוריאני . השיר מולחן בסולם בקצב של 75 פעימות לדקה ונמשך 2:59 דקות.

אבי אייטקן מ תיארה את השיר כמיקס לואו-פיי שנוסד ביוטיוב, וכתבה, "הריאליזם של הגשם המלאכותי, הג'אז הרך, צלצול הטלפון המסקרן וצליל הקלדה שמגיע אחריו במהירות, כולם מוסיפים לתחושת הנינוחות וההיכרות". כפי שצוטט מ "המילים, הן מבטאות את הכמיהה להתאחד עם אנשים אהובים ומדגישות את הרגשות הקשורים לימים גשומים ואת הרצון לתקן קשר עם מישהו מיוחד. השיר כולל מילים כמו "אל תגיד לי שזה נגמר" ו"אנחנו יכולים להתחיל מחדש".

== ביקורות ==
=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
|100 השירים הטובים ביותר לשנת 2023
|58
|<ref></ref>
|}

== קרדיטים ==
* V – שירה
* ג'יג'י – כתיבה
* – כתיבה
* קים שימיה – כתיבה
* – , מפיקה בפועל, מנהלת ווקאל
* ג'אנג יונג וו – מנהל ווקאל
* MI.O – מנהל ווקאל
* פריקינד – קולות רקע, כתיבה, 
* פרנקי סקוקה – הלחנה, עיבוד, הפקה מוזיקלית
* צ'וי היי-ג'ין – עריכת קולות
* סון יו ג'ונג – טכנאי קול
* לי פיונג ווק – טכנאי קול
* – 
* – 

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים בקוריאנית
קטגוריה:שירים על גשם
אמיר פלד

אמיר פלד (נולד ב-21 במרץ 1954, ט"ז באדר ה'תשי"ד) הוא יזם ואיש עסקים ישראלי. אשר מכהן כיו"ר מכבי תנועה עולמית.

== ביוגרפיה ==
פלד נולד בישראל לחיה (לבית משפחת ריבלין) וישראל פלד ברמת גן. בין השנים 1972–1975 שירת בגדוד 202 של חטיבת הצנחנים. בסוף שירותו בצה"ל פנה ללימודים באוניברסיטת בר-אילן, וב-1980 עבר את בחינות ההסמכה של לשכת עורכי הדין. בשלהי שנות ה-80, שירת במשטרת ישראל, בחטיבת חקירות ותביעות משפטיות והגיע עד לדרגת פקד.

נוסף לעיסוקו במשטרה ובעריכת דין, היה פעיל ציוני וחינוכי. בשנת 1982, הוא שימש כשליח מרכזי לארגון ציוני אמריקה בניו יורק, ועסק בפעילות חינוכית וציונית בקרב בני נוער וסטודנטים.

משנות ה-90, עסק בתיירות. בשנים 1989–1997 כיהן כמנכ"ל ושותף קשרי תעופה, אשר הייתה חברת התיירות הישראלית הראשונה שהונפקה בבורסת תל אביב, והיה חלק במכירתה לחברת ארקיע. בין השנים 1997–2003, עבד כיועץ ומנהל פיתוח עסקי בקבוצת איסתא ליינס. כיום, מכהן כיו"ר החברות הבנות בקבוצת איסתא ליינס.

משנת 2003, הקים את לוי פלד השקעות בע"מ, חברה המתמחה בייזום, ניהול ובעלות של פרויקטים נדל"ן מגוונים. בשיתוף עם ארגון קבוצת רכישה, השתתף בפרויקט "חצרות קדם" בעיר מודיעין.

בין השנים 2008–2017, שימש כיו"ר אוצר התיישבות היהודים. כחבר הנהלה ויזם, פעל בתחום ההשקעות והנדל"ן בחו"ל. בין השנים 2010–2017, ניהל השקעות נדל"ן באתונה ובמלונאות.

בשנים 1999–2009, שימש כחבר הנהלת ההסתדרות הציונית העולמית, חבר הנהלת מכבי תנועה עולמית ויו"ר כפר המכביה.

=== חיים אישיים ===
פלד מתגורר בתל אביב-יפו. נשוי ללידיה, ואב לארבעה.

== קישורים חיצוניים ==
* 
* יהודה ממן, [https://www.mnews.co.il/אנשים/מסע-חייו-הגיע-לקצו/ מסע חייו הגיע לקצו], באתר מודיעין ניוז, 21 ביולי 2016
* 

קטגוריה:יזמים ישראלים
קטגוריה:אנשי עסקים ישראלים
קטגוריה:מנהלים ישראלים
קטגוריה:תנועת מכבי
קטגוריה:ישראלים שנולדו ב-1954
הזונה הגדולה מבבל

הזונה הגדולה מבבל הוא מחזה סאטירי מאת המחזאי חנוך לוין שהוצג לראשונה בתיאטרון הקאמרי בשנת 1982.
זהו עיבוד מודרני לדמותה של בבל הגדולה מספר חזון יוחנן בברית החדשה.

== תקציר העלילה ==
המחזה מתרחש בעיר בבל העתיקה, אך הוא נוגע בנושאים מודרניים כמו מוסר, דת, והיחס בין האדם לאלוהים. הדמות הראשית במחזה היא בִּגְוַי, נערה צעירה ומרהיבה ביופיה. היא נמכרת לעבדות לבְּרֹאדָך, קצין בכיר בצבא בבל. בגווי נאלצת להפוך לזונה, והיא מתמכרת לשפע ולעושר של העולם המושחת של בבל.

במהלך המחזה, בגווי עוברת תהליך התפקחות. היא מתחילה להטיל ספק בערכים של בבל, ומתחילה לחפש משמעות בחיים. היא מתאהבת באיכר, אדם פשוט וטוב לב, שמציע לה אהבה אמיתית. בסופו של דבר, בגווי מחליטה לעזוב את בבל ולצאת למסע חיפוש אחר דרך חדשה. היא מותירה מאחור את חיי הזנות והשחיתות, ומתחילה לחפש דרך לחיות חיים מוסריים וטובים יותר.

המחזה מסתיים בקריסת בבל, בדומה לסיום של "חזון יוחנן". בגווי נרצחת על ידי בראדך, ומייצגת את קריסת העולם החילוני המודרני.

== משמעויות ==
הזונה הגדולה מבבל כפי שמתוארת בחזון יוחנן, שעל דמותה מבוסס המחזה.]]
בדומה למחזות אחרים של לוין, אף מחזה זה מבקר את המציאות, באופן סאטירי ופסימי, מנקודת מבטו של המחזאי. בגווי, המייצגת את דמות בבל הגדולה, היא דמות אלגורית, המייצגת את האדם המודרני. היא מושכת אליה את השפע והעושר של העולם המושחת, אך נאלצת להתמודד גם עם הצדדים החשוכים שלו. כמו בבל הגדולה, גם בגווי נאלצת להתמודד עם תוצאות מעשיה, ולחפש דרך חדשה. המחזה הוא קריאה לאדם המודרני לבחון את חייו ולחפש דרך חדשה, דרך של מוסר, אהבה וצדק.

== התקבלות==
המחזה נחשב לאחד המחזות השערורייתיים של לוין, וספג ביקורות קשות במיוחד. ההצגה תיארה מצב מעוות ומקאברי של יחסי הורים וילדים, מין, לידה ומוות, ומציגה את הקיום האנושי במלוא כיעורו ועליבותו. עוד לפני העלאתו לבמה צונזרו ממנו קטעים שונים, כאשר השחקנים עצמם, ובראשם יוסי ידין, התנגדו להעלאת המחזה, ובעקבות התנגדותם קוצר המחזה והוצאו ממנו קטעים בוטים במיוחד. ועדיין, בגרסה שהועלתה, דובר בגלוי על עבודה בזנות, על קיום יחסי מין, ואף הייתה בו סצנה שבו אמא שוחטת את בנה ומגישה אותו לאביו בארוחה. המחזה עורר סערה ציבורית עזה. העיתונות תיארה נשים שהתעלפו באולם, ועשרות שקמו בהפגנתיות ועזבו את האולם. המחזה הורד מן הבמה לאחר כ-30 הצגות, בעקבות מחאות בציבור.<ref></ref> המבקרים דרשו את הסרת החסות העירונית והתקציבית מהתיאטרון הקאמרי. פוליטיקאים, כגון סגנית שר החינוך, ח"כ מרים גלזר-תעסה, ביקרו בחריפות את המחזה בפרט ואת מחזותיו של חנוך לוין בכלל וזכו על גינויים אלה לתגובות חיוביות בעיתונות.<ref></ref>

==לקריאה נוספת==
* מיכאל הנדלזלץ, חנוך לוין על־פי דרכו, ידיעות ספרים, 2001, הפרק "לא מביא בחשבון את רגשות הקהל", עמ' 87–94.

== קישורים חיצוניים==
* [https://www.hanochlevin.com/productions/1888 המחזה "הזונה הגדולה מבבל"], באתר חנוך לוין

==הערות שוליים==

קטגוריה:מחזות חנוך לוין
קטגוריה:יצירות משנת 1982
פאטימה דיאמה

פאטימה דיאמה (בספרדית: Fátima Diame; נולדה ב-22 בספטמבר 1996) היא אתלטית ספרדייה זוכת מדליית ארד באליפות העולם באולם (גלאזגו 2024) בקפיצה לרוחק.

== ביוגרפיה ==
דיאמה נולדה בוולנסיה, ספרד, להורים מהגרים מסנגל.

===2021===
באולימפיאדת טוקיו סיימה במקום 21 בקפיצה לרוחק בתוצאה של 6.32 מטר.

===2022===
באליפות העולם באולם שנערכה בבלגרד, סרביה ב-20 במרץ 2022 סיימה במקום שביעי בקפיצה לרוחק בתוצאה של 6.71 מטר.

באליפות העולם שנערכה ביוג'ין, אורגון, ארצות הברית ב-23 ביולי אותה שנה סיימה במקום 16 בקפיצה לרוחק בתוצאה של 6.54 מטר.

===2023===
באליפות העולם שנערכה בבודפשט, הונגריה ב-20 באוגוסט 2023 סיימה במקום שישי בקפיצה לרוחק בשיא אישי חדש של 6.82 מטר.

===2024===
====מדליית ארד באליפות עולם באולם====
באליפות העולם באולם שנערכה בגלאזגו, הממלכה המאוחדת ב-3 במרץ 2024 זכתה במדליית ארד בקפיצה לרוחק בתוצאה של 6.78 מטר, אחרי טארה דייוויס-וודהול (7.07 מטר) ומונה ניקולס (6.85 מטר), שתיהן מארצות הברית.

== שיאים אישיים ==
===אצטדיון===
* קפיצה לרוחק: 6.82 מטר (2018)
* קפיצה משולשת: 14.03 מטר (2017)

===אולם===
* קפיצה לרוחק: 6.78 מטר (2024)
* קפיצה משולשת: 13.92 מטר (2020)

==קישורים חיצוניים==

קטגוריה:ספורטאיות ספרדיות
קטגוריה:ספרדיות שנולדו ב-1996
קטגוריה:ספרדים שנולדו ב-1996
מוזיאון גמאל עבד אל נאצר

מוזיאון גמאל עבד אל נאצר שוכן ברובע הליופוליס בעיר קהיר, בירת מצרים. הוא מוזיאון ביוגרפי, המציג את קורות חייו של הנשיא השני של מצרים, גמאל עבד אל נאצר.

המוזיאון שוכן בבית שבו התגורר נאצר עם משפחתו במהלך 18 שנות כהונתו כנשיא ובו גם מת ב-1970. הבניין עמד ריק מאז מות אלמנתו של נאצר, תחיה, בשנת 1992. בחדרי הבית מוצגים ריהוט, תמונות וחפצים שהיו בבעלותו של נאצר ומתנות שהוענקו לו. כמו כן נמצאות במוזיאון תצוגות אור-קוליות אודותיו וספרייה.

המוזיאון נפתח לציבור באוקטובר 2016, לאחר תהליך הקמה שנמשך כשמונה שנים.

==קישורים חיצוניים==
* Nada Ramadan, [https://www.newarab.com/opinion/nasser-museum-open-after-years-pipeline Nasser museum to open after years in the pipeline], באתר The New Arab, 5 באוקטובר 2015
* [https://www.thenationalnews.com/world/inside-the-gamal-abdel-nasser-museum-in-pictures-1.52839 תמונות מהמוזיאון]

נאצר
קטגוריה:קהיר: מבנים
נאצר
קטגוריה:הנצחת גמאל עבד אל נאצר
ז'אן-ריקנר בלגארד

ז'אן-ריקנר בלגארד (בצרפתית: Jean-Ricner Bellegarde; נולד ב-27 ביוני 1998 בקולומב שבצרפת) הוא כדורגלן צרפתי המשחק בעמדת הקשר בקבוצת וולברהמפטון וונדררס מהפרמייר ליג.

== קריירת מועדונים ==
בלגארד גדל במחלקות הנוער של לה מאן ולאנס. בשנת 2015 החל לשחק בקבוצת המילואים של לאנס, ובהמשך שיחק בקבוצה הראשונה של המועדון, במדיה ערך 57 הופעות ליגה והבקיע חמישה שערים במסגרת ליגת המשנה הצרפתית.

ב-2 ביולי 2019 חתם בלגארד בשטרסבורג מליגת העל הצרפתית. הוא ערך 129 הופעות ליגה במדי המועדון, בהן הבקיע שבעה שערים.

ב-1 בספטמבר 2023 חתם על חוזה לחמש שנים בוולברהמפטון וונדררס מהפרמייר ליג.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לאנס
קטגוריה:כדורגלני שטרסבורג
קטגוריה:כדורגלני וולברהמפטון וונדררס
קטגוריה:צרפתים שנולדו ב-1998
באשיר האמפריז

באשיר האמפריז (באנגלית: Bashir Humphreys; נולד ב-15 במרץ 2003 באקסטר שבאנגליה) הוא כדורגלן אנגלי המשחק בעמדת הבלם בקבוצת ברנלי מהפוטבול ליג צ'מפיונשיפ, בהשאלה מצ'לסי.

== קריירת מועדונים ==
האמפריז גדל במחלקות הנוער של רדינג וצ'לסי. ב-8 בינואר 2023 ערך את הופעת הבכורה שלו בקבוצה הבוגרת של צ'לסי, בהפסד 0–4 למנצ'סטר סיטי במסגרת הסיבוב השלישי של גביע ה-FA לעונת .

ב-27 בינואר 2023 הושאל האמפריז לפאדרבורן 07 מהבונדסליגה השנייה עד לתום עונת . הוא ערך 12 הופעות ליגה במהלך תקופת ההשאלה.

ב-1 בספטמבר 2023 חתם על חוזה חדש לארבע שנים בצ'לסי, והושאל לסוונסי סיטי מהפוטבול ליג צ'מפיונשיפ למשך עונת .

ב-21 באוגוסט 2024 הושאל האמפריז לברנלי מהצ'מפיונשיפ לעונה אחת.

== קריירה בינלאומית ==
האמפריז זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022. בנוסף, נכלל בסגל נבחרת אנגליה עד גיל 20 לטורניר גביע העולם עד גיל 20 לשנת 2023, וערך ארבע הופעות בטורניר, בהן הבקיע שער אחד.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני צ'לסי
קטגוריה:כדורגלני פאדרבורן 07
קטגוריה:כדורגלני סוונסי סיטי
קטגוריה:כדורגלני ברנלי
קטגוריה:אנגלים שנולדו ב-2003
ירמי אנטוניסה

ירמי אנטוניסה (בהולנדית: Jeremy Antonisse; נולד ב-29 במרץ 2002 ברוסמאלן שבהולנד) הוא כדורגלן קוראסאואי-הולנדי המשחק בעמדת קשר הכנף בקבוצת מוריירנסה מליגת העל הפורטוגלית, בהשאלה מפ.ס.וו. איינדהובן, ובנבחרת קוראסאו.

== קריירת מועדונים ==
אנטוניסה גדל במחלקות הנוער של OJC רוסמאלן ופ.ס.וו. איינדהובן. בשנת 2019 החל לשחק בקבוצת המילואים של פ.ס.וו. איינדהובן. ב-26 בינואר 2021 ערך את הופעת הבכורה שלו בקבוצה הראשונה של המועדון, כשהחליף את ערן זהבי בדקה ה-90 בניצחון 2-0 על אמן במסגרת המחזור ה-19 בליגה לעונת 2020/2021.

ב-31 בינואר 2023 הושאל אנטוניסה לאמן מליגת העל ההולנדית עד לתום עונת עונת 2022/2023 בליגת העל ההולנדית. הוא ערך 13 הופעות ליגה במהלך תקופת ההשאלה, בהן הבקיע שער אחד.

ב-1 בספטמבר 2023 הושאל אנטוניסה למוריירנסה מליגת העל הפורטוגלית למשך עונת 2023/2024.

== קריירה בינלאומית ==
ב-25 במרץ 2021 ערך אנטוניסה את הופעת הבכורה שלו בנבחרת קוראסאו, בניצחון 5-0 על נבחרת סנט וינסנט והגרנדינים במסגרת מוקדמות מונדיאל 2022. ב-27 בספטמבר 2022 הבקיע את שער הבכורה שלו בנבחרת, בהפסד 2-1 לנבחרת אינדונזיה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים קוראסאואים
קטגוריה:קשרי כדורגל קוראסאואים
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני אמן
קטגוריה:כדורגלני מוריירנסה
קטגוריה:כדורגלני נבחרת קוראסאו
קטגוריה:ספורטאים זרים בפורטוגל
קטגוריה:הולנדים שנולדו ב-2002
פאנטליס חצידיאקוס

פאנטליס חצידיאקוס (ביוונית: Παντελής Χατζηδιάκος, בהולנדית: Pantelis Chatzidiakos; נולד ב-18 בינואר 1997 ברודוס שביוון) הוא כדורגלן הולנדי-יווני המשחק בעמדת הבלם בקבוצת קליארי מהסרייה א' ובנבחרת יוון.

== חיים אישיים ==
חצידיאקוס נולד ברודוס שביוון לאב יווני ולאם הולנדית.

== קריירת מועדונים ==
חצידיאקוס גדל במחלקות הנוער של פנאתינאיקוס וא.ז. אלקמאר. בשנת 2015 החל לשחק בקבוצה הבוגרת של א.ז. אלקמאר, ובסך הכל שיחק במועדון במשך שמונה שנים, בהן ערך 152 הופעות במסגרת ליגת העל ההולנדית והבקיע שלושה שערים.

ב-1 בספטמבר 2023 חתם חצידיאקוס על חוזה לארבע שנים בקליארי מהסרייה א'.

== קריירה בינלאומית ==
ב-12 באוקטובר 2019 ערך חצידיאקוס את הופעת הבכורה שלו בנבחרת יוון, בהפסד 2-0 לנבחרת איטליה במסגרת מוקדמות יורו 2020.

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:בלמי כדורגל יוונים
קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני קליארי
קטגוריה:כדורגלני נבחרת יוון
קטגוריה:יוונים שנולדו ב-1997
קטגוריה:הולנדים שנולדו ב-1997
אלכס באנגורה

אלכס באנגורה (באנגלית: Alex Bangura; נולד ב-13 ביולי 1999 במוקומרה שבסיירה לאון) הוא כדורגלן מסיירה לאון המשחק בעמדת המגן השמאלי בקבוצת מידלסברו מהפוטבול ליג צ'מפיונשיפ ובנבחרת סיירה לאון.

== קריירת מועדונים ==
באנגורה גדל במחלקות הנוער של DRL ופיינורד. הוא החל את הקריירה המקצוענית שלו בקמבור, במדיה ערך 106 הופעות ליגה והבקיע חמישה שערים במסגרת ליגת העל ההולנדית וליגת המשנה ההולנדית.

ב-1 בספטמבר 2023 חתם על חוזה לארבע שנים במידלסברו מהפוטבול ליג צ'מפיונשיפ.

== קריירה בינלאומית ==
ב-24 במרץ 2022 ערך באנגורה את הופעת הבכורה שלו בנבחרת סיירה לאון, בהפסד 0–3 לנבחרת טוגו במשחק ידידות.

== קישורים חיצוניים ==

== הערות שוליים ==

קטגוריה:כדורגלנים מסיירה לאון
קטגוריה:סיירה לאון: מגני כדורגל
קטגוריה:כדורגלני קמבור
קטגוריה:כדורגלני מידלסברו
קטגוריה:כדורגלני נבחרת סיירה לאון
קטגוריה:ילידי 1999
אלכסיס טיבידי (2003)

אלכסיס רונאלדו טיבידי (בצרפתית: Alexis Ronaldo Tibidi; נולד ב-3 בנובמבר 2003 בליל שבצרפת) הוא כדורגלן צרפתי-קמרוני המשחק בעמדת קשר הכנף בקבוצת ניימכן מליגת העל ההולנדית, בהשאלה מטרואה.

== קריירת מועדונים ==
טיבידי גדל במחלקות הנוער של ESA בריב וטולוז. ב-19 ביולי 2021 חתם בשטוטגרט מהבונדסליגה. ב-20 בנובמבר ערך את הופעת הבכורה שלו במועדון, בהפסד 1–2 לבורוסיה דורטמונד במסגרת המחזור ה-12 בליגה לעונת 2021/2022. בסך הכל ערך 12 הופעות ליגה במדי המועדון.

ב-11 ביולי 2022 הושאל טיבידי לריינדורף אלטאך מהבונדסליגה האוסטרית. הוא ערך 16 הופעות ליגה במדי המועדון, בהן הבקיע חמישה שערים.

ב-28 בינואר 2023 חתם טיבידי על חוזה לארבע שנים וחצי בטרואה מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–4 לטולוז במסגרת המחזור ה-21 בליגה לעונת 2022/2023.

ב-1 בספטמבר 2023 הושאל טיבידי לניימכן מליגת העל ההולנדית למשך עונת 2023/2024.

== קריירה בינלאומית ==
טיבידי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

== חיים אישיים ==
טיבידי הוא בנו של כדורגלן נבחרת קמרון בעבר אלכסיס טיבידי .

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני שטוטגרט
קטגוריה:כדורגלני ריינדורף אלטאך
קטגוריה:כדורגלני טרואה
קטגוריה:כדורגלני ניימכן
קטגוריה:צרפתים שנולדו ב-2003
חריסטוס מנדאס

חריסטוס מנדאס (ביוונית: Χρήστος Μανδάς; נולד ב-17 בספטמבר 2001 בפיראוס שביוון) הוא כדורגלן יווני המשחק בעמדת השוער בקבוצת לאציו מהסרייה א'.

== קריירת מועדונים ==
מנדאס גדל במחלקת הנוער של אטרומיטוס. ב-28 בנובמבר 2017 ערך את הופעת הבכורה שלו בקבוצה הבוגרת של המועדון, בניצחון 4-0 על ספרטה במסגרת הגביע היווני לעונת . ב-5 במאי 2018 ערך את הופעת הבכורה שלו בליגת העל היוונית, בניצחון 4-0 על קרקירה במסגרת המחזור ה-30 לעונת . בסך הכל ערך 28 הופעות ליגה במדי המועדון.

ב-31 בינואר 2022 חתם מנדאס על חוזה לארבע שנים וחצי ב-OFI כרתים מליגת העל היוונית. ב-14 במאי ערך את הופעת הבכורה שלו במועדון, בהפסד 5-0 לוולוס במסגרת הליגה לעונת . בסך הכל ערך 29 הופעות ליגה במדי המועדון.

ב-1 בספטמבר 2023 חתם מנדאס בלאציו מהסרייה א'.

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני אטרומיטוס
קטגוריה:כדורגלני OFI כרתים
קטגוריה:כדורגלני לאציו
קטגוריה:כדורגלני נבחרת יוון
קטגוריה:ספורטאים יוונים באיטליה
קטגוריה:יוונים שנולדו ב-2001
פמלה מלרוי

פמלה מלרוי (באנגלית: Pamela Ann Melroy; נולדה ב-17 בספטמבר 1961) היא טייסת חלל לשעבר. היא השתתפה ב-3 טיסות של מעבורת חלל. בשנת 2022 היא קיבלה מינוי של סגן מנהל נאס"א.

==ביוגרפיה==
מלרוי נולדה בפאלו אלטו, קליפורניה וסיימה לימודי בית ספר ברוצ'סטר. בשנת 1983 היא סיימה לימודי תואר ראשון במכללת ולסלי ובשנת 1984 סיימה לימודי תואר שני במדעי כדור הארץ ומדעים פלנטריים במכון הטכנולוגי של מסצ'וסטס.

בשנת 1984 מלרוי התגייסה לחיל האוויר של ארצות הברית ובשנת 1985 סיימה קורס טיס. מלרוי הייתה טייסת של מקדונל דאגלס KC-10 אקסטנדר. היא השתתפה בפעילות מבצעית בפלישה האמריקאית לפנמה ומלחמת המפרץ. בשנת 1991 היא קיבלה הסמכה של טייס ניסוי לאחר סיום קורס בבסיס חיל האוויר אדוארדס.

מלרוי המשיכה בתפקידים שונים במערך החיל.

==פעילותה בנאס"א==
ב-1994 התקבלה מלרוי לקורס להכנת אסטרונאוטים במרכז החלל ג'ונסון. לאחר סיום הקורס היא כיהנה במספר תפקידים בצוותי קרקע.

באוקטובר 2000 היא הייתה טייסת של מעבורת החלל דיסקברי במשימה STS-92 (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית.

באוקטובר 2002 היא הייתה טייסת של מעבורת החלל אטלנטיס במשימה STS-112 (ג'פרי אשבי היה מפקד צוות). המטרה של המשימה הייתה להמשיך בניית תחנת החלל הבין-לאומית.

באוקטובר 2007 מלרוי הייתה מפקדת של מעבורת החלל דיסקברי במשימה STS-120. המטרה של המשימה הייתה להמשיך בניית תחנת החלל הבין-לאומית.

מלרוי עזבה את נאס"א בשנת 2009.

==לאחר נאס"א==
לאחר שירות ביחידת האסטרונאוטים מלרוי נקלטה בלוקהיד מרטין וכיהנה בתפקידי ניהול עד לשנת 2011. בשנת 2011 היא עברה לרשות התעופה הפדרלית ועבדה ברשות עד לשנת 2013. בשנת 2013 מלרוי עברה לDARPA ועבדה שם עד לשנת 2017.

בשנת 2022 מלרוי קיבלה מינוי לסגן מנהל נאס"א.

==קישורים חיצוניים==

* 
* [http://www.spacefacts.de/bios/astronauts/english/melroy_pamela.htm ביוגרפיה]
* [https://historycollection.jsc.nasa.gov/JSCHistoryPortal/history/oral_histories/MelroyPA/melroypa.htm ריאיון עם פמלה מלרוי]

קטגוריה:אסטרונאוטיות אמריקאיות
קטגוריה:אסטרונאוטים אמריקאים
קטגוריה:בוגרות מכללת ולסלי
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:טייסות חלל
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:עובדי נאס"א
קטגוריה:מלחמת המפרץ: אישים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
Mixpanel

מיקספאנל (באנגלית: Mixpanel) היא פלטפורמת תוכנה כשירות, המאפשרת לנתח נתוני מוצר, לבדוק את מעורבותם של הגולשים בשירות ולשפר את חווית המשתמש<ref></ref><ref></ref><ref></ref><ref></ref><ref></ref>.

החברה הוקמה בשנת 2009, מעסיקה כ-350 עובדים ומבין 6,000 לקוחותיה נמנות חברות מרכזיות כגון: אובר, מאנדיי, למונייד, פיבר ועוד.

המטה הראשי של החברה ממוקם בסן פרנסיסקו, ארצות הברית<ref></ref>.

== היסטוריה ==
מיקספאנל הוקמה בשנת 2009 על ידי סוהיל דושי (Suhail Doshi) וטים טרפרן (Tim Trefren)<ref></ref><ref></ref>.

בחודש דצמבר 2014, גייסה כ-65 מיליון דולר בסבב גיוס בהובלת קרן אנדריסן הורוביץ (Andreessen Horowitz)<ref name=":0"></ref><ref name=":1"></ref>.

בחודש נובמבר 2021, גייסה כ-200 מיליון דולר בסבב גיוס בהובלת קרן ביין קפיטל (Bain Capital Tech Opportunities)<ref name=":0" /><ref name=":1" />.

בחודש ינואר 2022, החליטה החברה להרחיב את פעילותה בישראל ומינתה את עופר פוליבודה למנהל הפעילות הארצי.

בחודש יוני 2022, חתמה החברה על הסכם שיתוף פעולה עם קבוצת יעל הישראלית<ref></ref>.

== קישורים חיצוניים ==

* 

== הערות שוליים ==

קטגוריה:סטטיסטיקה
קטגוריה:שיווק באינטרנט
אורלנדו פינדה (שחקן)

אורלנדו פינדה (בספרדית: Orlando Pineda מבוטא: ôr-lănʹ-dō pee-nei-duh/ɔɹˈlæn.doʊ pɪˈnɛ.dɐ, נולד: 21 ביולי 1995) הוא שחקן קולומביאני .<ref name=":0"></ref>

== ביוגרפיה ==
פינדה נולד בבוגוטה, קולומביה ב-21 ביולי 1995. ב-2015 החל להופיע בפרסומות שונות למותגים בולטים. <ref></ref>

בשנת 2016, הוא נסע ללוס אנג'לס כדי ללמוד משחק ולאחר מכן קיבל תואר ראשון באומנויות יפות (BFA) במשחק.<ref name=":0" />

== קריירה ==
בשנת 2019, הוא שיחק בדרמה "המסתננים", שזכתה בפרס הקהל בפסטיבל סאנדנס, בתור אמיליאנו. <ref></ref> מאוחר יותר באותה שנה, הוא שיחק בסרט "Your Iron Lady", סרט עצמאי שקיבל יותר מ-29 מועמדויות ו-16 זכיות בפסטיבלי קולנוע שונים. <ref></ref> בשנת 2022 לוהק פינדה לתפקיד בנה של גריסלדה בלאנקו אותה מגלמת סופיה ורגרה במיני סדרה גריסלדה.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
! כותרת
!תפקיד
|-
| 2014
|Black Widow
| בריאן הארגרוב
|-
| 2015
|The Head of the Mouse
| קמילו בארן-קאנטו
|-
| 2016
|Daisy
| ג'ונה
|-
| 2016
| Treintañera
| צ'מבלאן
|-
| 2017
|Summer with Alicia
| מרקוס
|-
| 2017
|Brotherhood
| מייקי
|-
| 2017
|The Land of Mad Men
|
|-
| 2017
|Together Again
| טובו
|-
| 2017
|Loving You Hurts
| חוזה
|-
| 2017
|Arsenic
| פיט
|-
| 2017
|We're All Here
| ג'ורג'
|-
| 2017
|Immigrant Brothers<ref></ref>
| מרקוס
|-
| 2017
| מנודו
| אלחנדרו
|-
| 2017
|Rotten Grapes
| רוברטו דה לה וגה
|-
| 2018
|Foible
| סטיב
|-
| 2018
|Seven Rounds
| ג'ים
|-
| 2018
|The Company You Keep
| ג'וזף גרהם (ג'ו)
|-
| 2019
| המסתננים
| אמיליאנו
|-
| 2020
|Your Iron Lady
| דוד
|}

=== טלוויזיה ===
{| class="wikitable"
|+
!שנה
! כותרת
!תפקיד
!הערות
|-
| 2017 (פרק אחד)
|Criminal Confessions
| דייוויד פניה
|
|-
| 2017 (פרק אחד)
| מילגרוס דה נווידאד
| חואן קרלוס
|
|-
| 2018
| Fake It 'Til You Make It
| מייק ג'פנר
|
|-
| 2020
| נרקוס: מקסיקו
|בחור קולומביאני
|
|-
|2023
|גריסלדה
|דיקסון טרוחילו בלאנקו
|מיני סדרה
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קולומביאנים
קטגוריה:קולומביאנים שנולדו ב-1995
משרד התובע הכללי (הממלכה המאוחדת)

משרד התובע הכללי (באנגלית: The Attorney General’s Office; בראשי תיבות: AGO) הוא משרד בממשלה הבריטית המעניק תמיכה וסיוע להתובע הכללי של אנגליה וויילס בשני תפקידו כאשר ראשית עומד בראש התביעה הכללית של הרשות המבצעת והשירות המשפטי הציבורי של הממלכה. ושנית משמש כיועץ משפטי לממשלה. המשרד גם מעניק תמיכה לפרקליט המדינה של בריטניה.

תפקיד התובע הכללי של אנגליה וויילס הוא מקביל לתפקיד היועץ המשפטי לממשלה של ישראל.

== תפקידים ==
בין תפקידיו השונים של משרד התובע הכללי ניתן למנות:<ref></ref>

# לספק ייעוץ משפטי לממשלת הוד מלכותו
# לפקח על שירות התביעה של הכתר
# לפקח על תהליך ההעמדה לדין .
# לפקח על המחלקה המשפטית אשר מייעצת למשרדי הממשלה והסוכנויות השונות
# לתת דין וחשבון על עבודת מערכת התביעה והייעוץ המשפטי בפני הפרלמנט הבריטי.

== מבנה ארגוני ==
מחלקת התובע הכללי 
{| class="wikitable"
|+
!יחידה
!תפקיד
|-
|התובע הכללי 
|חבר ממשלת בריטניה, במעמד שר.
|-
|פרקליט המדינה
|משמש כממלא מקום התובע הכללי, עומד בראש שירות התביעה של הכתר, מעניק תמיכה לתובע הכללי בליטיגציה אזרחית וייעוץ בענייני משפט אזרחי ובתפקיד האינטרס הציבורי, מסייע לתובע הכללי בפיקוח על גופי הסמך השונים הכפופים אליו.
|-
|שירות התביעה של הכתר
|שירות התביעה של הכתר (פרקליטות) הוא חלק מהרשות המבצעת ופועל כיחידה ארגונית נפרדת במשרד התובע הכללי. שירות התביעה של הכתר והפרקליטים המשרתים בו מופקדים על ייצוג המדינה והאינטרס הציבורי בפני ערכאות המשפט.
|-
|המחלקה המשפטית הממשלתית
|יש שני תפקידים מרכזיים – ליווי משפטי של הכנת החקיקה בממשלה ובפרלמנט וייעוץ משפטי לממשלה ולרשויות ציבוריות נוספות. בעניינים אלה פועלים משפטני המחלקה המשפטית הממשלתית להבטיח שמירה על עקרונות היסוד של המשפט האנגלי ועקרון שלטון החוק.
|-
|המשרד להונאות חמורות
|חוקר ומעמיד לדין בגין עבירות שוחד, שחיתות, ועבירות הונאה חמורות.
|}

== קישורים חיצוניים ==
* 

==הערות שוליים==

קטגוריה:משרדי ממשלת בריטניה
קטגוריה:הממלכה המאוחדת: חוק ומשפט
בסיס חיל האוויר מאירינגן

בסיס חיל האוויר מאירינגן, הידוע גם בשם שדה התעופה הצבאי אונטרבך, הוא בסיס טיסה שווייצרי הממוקם בסמוך לכפר אונטרבך והעיירה ממיירינגן, בקנטון ברן. הוא אחד משלושת בסיסי טיסה עיקריים של חיל האוויר השווייצרי.

שדה התעופה ממוקם בעמק האלפיני של נהר ארה, עם מסלול טיסה יחיד המקביל לנהר. הוא מוקף בצפון בכביש הראשי למירינגן, לנהר ולקו הרכבת ברוניג. מדרום, מסלולי הסעה מחברים את שדה התעופה לדירים תת-קרקעיים שנבנו בצד העמק.<ref></ref>

== היסטוריה ==
הבסיס החל לפעול ב-1 בדצמבר 1941.<ref name="meiringencom"></ref> לאחר מלחמת העולם השנייה, נבנתה מערת מטוסים בבסיס. ב-1970 החלה בניית מערה נוספת עבור ה-A-7G Corsair II, אך מכיוון שה-A-7G לא נקנה, הושלמה בנייה זו כמערת אחסון תחמושת. בהמשך נבנתה מערכה עבור ה-F/A-18 Hornet.<ref></ref>

כיום הבסיס עדיין חשוב עבור חיל האוויר השווייצרי. והוא אחד משלושת בסיסי מטוס קרב בלבד, יחד עם בסיס פיירן ובסיס אמן. זהו בסיס הבית של שתי טייסות קרב, טייסת 8 מצוידת ב-Northrop F-5E Tiger, וטייסת 11 מצוידת ב-F/A-18 Hornet.<ref name="squadron8"></ref><ref name="squadron11"></ref>

זהו הבסיס השווייצרי היחיד שמשתמש במערת מטוסים בפעילות יומיומית. המסלול מצויד בהתקני עצירה נשלפים (בשימוש ה-F/A-18 ובמקרי חירום על-ידי ה-F-5) בשני הקצוות.<ref> From page22 on</ref>

לתפעול הבסיס יש השפעות חיוביות ושליליות לאזור ולעיר מאירינגן: חתימת הרעש של המטוסים הצבאיים פוגעת באוכלוסייה וגם בעסקים בתחום התיירות. מנגד הבסיס מספק 190 מקומות תעסוקה ומהווה גורם כלכלי חשוב לאזור. בשדה התעופה יש מוזיאון קטן הפתוח בימי רביעי אחר הצהריים ממאי עד אוקטובר.

את מסלול ההמראה בבסיס חוצים שני כבישים ציבוריים ובכך כלי טיס צבאיים חולקים מסלול משותף עם כלי רכב אזרחיים. כאשר מבוצעת נחיתה או המראה של כלי טיס, נסגרים שערי המעבר בכבישים החוצים ומאובטחים על ידי שוטרים צבאיים. ייחודיות זו מהווה גורם משיכה תיירותי.<ref></ref>

==קישורים חיצוניים==

==הערות שוליים==

מאירינגן
מאירינגן
קטגוריה:שווייץ: צבא וביטחון
התערוכה הארץ-ישראלית

כרזת התערוכה במסגרת [[הקונגרס הציוני העולמי ה-14 בווינה, 1925]]
[[דוד שוב במהלך התערוכה הארץ הישראל בברלין, 1896]]
התערוכה הארץ-ישראלית הוא כינוי של תערוכות שונות שהוצגו מחוץ לארץ ישראל בתקופת השלטון העות'מאני ובתקופת המנדט.

==בתקופה העות'מאנית==
ניסיונות מוקדמים לשליחת מוצרי היישוב לתערוכות נעשו מסוף המאה ה-19. ב-1896 נשלח דוד שוב, איש ראש פינה, לייצג את תוצרת מושבות ארץ ישראל בתערוכת התעשייה הגדולה בברלין. התוצרת הארץ-ישראלית שכללה בעיקר בקבוקי יין ומוצרי אמנות, הוצגה כחלק מביתן שהוקדש לארצות המזרח הקרוב, וכונה "רחוב בקהיר".

ב-1904 הוצגה תערוכה ארץ-ישראלית בווינה, בחסות הסניף המקומי של יקבי כרמל. התערוכה כללה מוצרי חקלאות ואמנות.

==בתקופת המנדט ==
בתקפת המנדט, התערוכה הארץ-ישראלית הייתה תערוכה נודדת שהוצגה מחוץ לארץ-ישראל המנדטורית, נועדה להצגת תוצרי החקלאות, התעשייה והמסחר של היישוב, לשם חשיפת אפשרויות כלכליות בארץ ישראל. יזמי התערוכה היו חברה פרטית לפיתוח כלכלי, "מסחר ותעשייה", בראשות אלכסנדר עזר יבזרוב ושלמה יפה, שיזמו במקביל גם ירידים דומים בתל אביב, הוציאו לאור דו-שבועון באותו שם והקימו לשכת ייעוץ למסחר ותעשייה. יזם נוסף של התערוכה היה האגרונום זליג סוסקין.

התערוכה הוצגה לראשונה במסגרת הקונגרס הציוני העולמי ה-14 בווינה, שהתקיים בין 18-31 באוגוסט 1925. מאות אורחים נכחו באירוע פתיחת התערוכה, ביניהם דיפלומטים ועיתונאים ממדינות אירופה. בין הנואמים היו יושב ראש הוועד הפועל הציוני הרב צבי פרץ חיות, חיים ויצמן, חיים ארלוזורוב, זליג סוסקין.

בהמשך נדדה התערוכה לוורשה והוצגה שם בין 6 בדצמבר 1925 - 17 בינואר 1926. בעקבותיה נפתחה בישראל לשכת מסחר רשמית של ממשלת פולין, לקשרי מסחר עם ארץ ישראל, מצרים וסוריה.

זאב ז'בוטינסקי סקר את התערוכה בקונגרס ה-14 במאמר ביקורת מפורט. לפיו, התערוכה כללה מגוון מוצגים מרשים, אך תנאי התצוגה הצפופים פגמו בהתרשמות מהם. ז'בוטינסקי תיאר את האיכות הגבוהה של המוצגים החקלאיים, אך הדגיש כי אינה מעידה על התוצרת הממוצעת אלא על פוטנציאל החקלאות. הוא פירט את המגוון הרב של יוזמות תעשייתיות בשלל ענפי תעשייה, אך ציין כי האיכות של רובם אינה מספקת עדיין. הוא תהה גם מי קהל היעד של התוצרת המקומית ומה סיכויי ההצלחה של התעשייה, בארץ בה ידם של רוב התושבים אינה משגת לרכוש מוצרים, והשוק המקומי מוצף תוצרת מיובאת, זולה יותר ואיכותית יותר. הוא מבקר את הנהגת היישוב שאינה פועלת לאור אינטרס לאומי לייצא את התוצרת, ומשבח את היוזמה הפרטית, כגון חברת "מסחר ותעשייה", שיזמה את התערוכה.

באוגוסט 1941 הוצגה התערוכה הארץ-ישראלית במצרים. חשיבותה הייתה בחשיפת התפתחות התעשייה והמסחר הארץ-ישראלית, ובפרט הצגת תרומתה למאמץ המלחמתי של הבריטים במלחמת העולם השנייה, להשגת שיתופי פעולה כלכליים עם שלטונות המנדט וגורמים נוספים במצרים. בתערוכה ביקרו נכבדים רבים ביניהם חוסיין סירי ראש ממשלת מצרים, פארוק, מלך מצרים ופרידה, מלכת מצרים, השר הבריטי אוליבר ליטלטון וראש פיקוד המזרח התיכון קלוד אוקינלק וחיים נחום אפנדי הרב הראשי של יהודי מצרים.

ב-1945 הוצגה התערוכה הארץ-ישראלית באיסטנבול. הצגת התערוכה עם סיום מלחמת העולם השנייה נועדה בעיקר כתעמולה להצגת יכולות הייצור של היישוב בארץ ישראל, ולא למכירות, עקב מגבלות סחר שעדיין נותרו מתקופת המלחמה.

== הערות שוליים ==

קטגוריה:תערוכות
קטגוריה:היישוב: כלכלה
לגעת בשמיים

"לגעת בשמיים" הוא סינגל שהוקלט על ידי הזמר הישראלי דודו אהרון, השיר יצא לאור ב-27 ביוני 2023.

== רקע וכתיבה ==
השיר נכתב על-ידי אהרון, רון ביטון, תמיר צור והצמד דולי ופן - שגם הפיקו אותו מוזיקלית. השיר נוצר לרגל חתונתו של ביטון, שם גם נחשף לראשונה<ref></ref>.

יוצרי השיר סיפרו כי השיר כלל לא תוכנן להשתחרר באופן פומבי, אך לבסוף אכן יצא לאוויר העולם הודות לתגובות אוהדות ובקשות נשנות ממעריצים ומתקליטנים<ref></ref>. עם יציאתו הפך ללהיט ברשת ובתחנות הרדיו בישראל, ואף כיכב במצעד ההשמעות השבועי של מדיה פורסט במשך 4 שבועות, כאשר בשיאו הגיע למקום ה-6.

== וידאו קליפ ==
הווידאו קליפ המלא שיצא עבור השיר ובוים על-ידי דורון סרי הועלה לערוץ היוטיוב של דודו אהרון ב-27 ביוני 2023. הקליפ מורכב מצילומי וידאו מחתונתם של רון ביטון וחן שמיל - שם הושמע לראשונה.

נכון לספטמבר 2023, מונה הצפיות של הקליפ עומד על כ-400,000<ref></ref>.

== מיקומי שיא ==

== קישורים חיצוניים ==
* [https://www.youtube.com/watch?v=mUzVq7vF0lI סרטון השיר "לגעת בשמיים"] באתר יוטיוב
* [https://shironet.mako.co.il/artist?type=lyrics&lang=1&prfid=4592&wrkid=58272 מילות השיר "לגעת בשמיים"] באתר שירונט

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהולחנו על ידי רון ביטון
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על נישואים
לואי ז'הוט

לואי ז'הוט (בהולנדית: Louis Jehotte; 1803, לייז' – 1884, בריסל) היה פסל בלגי.

== ביוגרפיה ==
ז'הוט, בנו של חרט במטבעה בליייז'.

ז'הוט החל את למודיו באקדמיה לציור בלייז' אצל פרנסואה ז'וזף דוונדר .
ז'הוט המשיך את הכשרתו בפריז, אחר כך בפירנצה וברומא שם שהה מ-1824 עד 1829 הודות למענק מקרן למברט דרכיס .

ז'הוט עבד ברומא בסטודיו של מתיו קסלס ובסטודיו של ברטל תורוואלסן.

ז'הוט לימד באקדמיה המלכותית לאמנות של בריסל.

==גלריה==
<gallery widths="200px" heights="200px">
Statue of Charles of Lorraine in Brussel.jpg|קרל אלכסנדר, נסיך לורן ליד ארמון שארל דה לורן בבריסל
Charlemagne-liege-2.jpg|פסל רכוב של קרל הגדול בלייז'
</gallery>

==קישורים חיצוניים==

קטגוריה:פסלים בלגים
קטגוריה:ילידי 1803
קטגוריה:נפטרים ב-1884
ג'נה פורסטר

ג'נה פורסטר (באנגלית: Jenna Forrester; נולדה ב-14 ביוני 2003) היא שחיינית אוסטרלית, זוכת מדליית ארד באליפות העולם (פוקואוקה 2023) ופעמיים אלופת אוסטרליה (2021 ו-2023) במשחה ל-400 מטר מעורב אישי.

== ביוגרפיה ==
פורסטר מתאמנת בקבוצת מערב סנט פיטרס בקווינסלנד. 

===2019===
באליפות העולם בשחייה לנוער שנערכה בבודפשט, הונגריה באוגוסט 2019 זכתה במדליית כסף במשחה שליחות 4x200 מטר חופשי בתוצאה של 7:57.87 דקות, אחרי ארצות הברית (7:55.49 דקות) וקנדה (8:01.14 דקות), כשחיינית רביעית היא קבעה ב"זינוק שליחות" תוצאה של 1:59.44 דקות. נוסף לכך, היא סיימה במקום תשיעי במשחה ל-400 מטר מעורב אישי בתוצאה של 4:48.22 דקות ובמקום 16 במשחה ל-400 מטר חופשי בתוצאה של 4:16.52 דקות.

===2021===
באליפות אוסטרליה שנערכה בגולד קוסט, קווינסלנד באפריל 2021 היא זכתה במדליית זהב במשחה ל-400 מטר מעורב אישי בתוצאה של 4:39.46 דקות.

במבחנים האוסטרלים לאוליפיאדת טוקיו שנערכו באדלייד, אוסטרליה הדרומית ביוני 2021 היא זכתה במדליית זהב במשחה ל-400 מטר מעורב אישי בתוצאה של 4:39.93 דקות. היא לא קבעה את הקריטריון האולימפי ולכן לא השתתפה במשחקים האולימפיים.

===2022===
באליפות אוסטרליה שנערכה באדלייד במאי 2022 היא זכתה במדליית כסף במשחה ל-400 מטר מעורב אישי בתוצאה של 4:36.77 דקות, אחרי קיילי מקיואן (4:31.74 דקות)

באליפות העולם שנערכה בבודפשט, הונגריה ביוני אותה שנה היא סיימה במקום שביעי במשחה ל-400 מטר מעורב אישי בתוצאה של 4:42.39 דקות, בשלב המוקדמות היא קבעה תוצאה של 4:40.20 דקות. 

במשחקי חבר העמים שנערכו בברמינגהאם בתחילת אוגוסט אותה שנה היא סיימה במקום שישי במשחה ל-400 מטר מעורב אישי בתוצאה של 4:41.80 דקות.

===2023===
====אלופת אוסטרליה====
באליפות אוסטרליה שנערכה בגולד קוסט באפריל 2023 היא זכתה בשתי מדליות, זהב וכסף. במדליית זהב במשחה ל-400 מטר מעורב אישי בתוצאה של 4:35.05 דקות ומדליית כסף במשחה ל-200 מטר מעורב אישי בתוצאה של 2:09.32 דקות, אחרי קיילי מקיואן בתוצאה של 2:08.16 דקות.

====מדליית ארד באליפות העולם====
באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר מעורב אישי בתוצאה של 4:32.30 דקות, אחרי סאמר מקינטוש מקנדה שקבעה שיא אליפות חדש של 4:27.11 דקות וקייטי גריימס מארצות הברית (4:31.41 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.98 דקות (חמישית סיימה אנסטסיה גורבנקו מישראל - 2:10.08 דקות).

== ראו גם ==

== קישורים חיצוניים ==

קטגוריה:שחייניות מעורב אישי
קטגוריה:שחייניות אוסטרליות
קטגוריה:ילידות 2003
קמרון ארצ'ר

קמרון דזמונד ארצ'ר (באנגלית: Cameron Desmond Archer; נולד ב-9 בדצמבר 2001 בוולסול שבאנגליה) הוא כדורגלן אנגלי המשחק בעמדת החלוץ בקבוצת שפילד יונייטד מהפרמייר ליג.

== קריירת מועדונים ==
ארצ'ר גדל במחלקת הנוער של אסטון וילה. הוא ערך עשר הופעות ליגה במדי הקבוצה הבוגרת של המועדון במסגרת הפרמייר ליג, וכן הושאל מהמועדון לסוליהאל מורס מהנשיונל ליג, ולפרסטון נורת' אנד ולמידלסברו מהפוטבול ליג צ'מפיונשיפ.

ב-27 באוגוסט 2023 חתם ארצ'ר על חוזה לארבע שנים בשפילד יונייטד מהפרמייר ליג.

== קריירה בינלאומית ==
ארצ'ר היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2023, וערך חמש הופעות והבקיע שני שערים בטורניר, בו זכתה נבחרתו.

== תארים ==
;נבחרת אנגליה עד גיל 21
* אליפות אירופה עד גיל 21 (1): 2023

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני אסטון וילה
קטגוריה:כדורגלני פרסטון נורת' אנד
קטגוריה:כדורגלני מידלסברו
קטגוריה:כדורגלני שפילד יונייטד
קטגוריה:אנגלים שנולדו ב-2001
ראש ממשלת קוריאה הדרומית

ראש ממשלת הרפובליקה של קוריאה (בקוריאנית: 국무총리) הוא המשרה הפוליטית השנייה בחשיבותה בדרום קוריאה לאחר הנשיא. ראש הממשלה משמש בפועל כסגן ראש הממשלה היות שנשיא קוריאה הדרומית הוא ראש הרשות המבצעת.

ראש הממשלה ממונה בידי הנשיא ומינויו דורש אישור של האספה הלאומית. ראש הממשלה יכול להיות חבר באספה הלאומית, אך אין זה מחייב אותו על מנת לכהן בתפקיד. לעיתים ראש הממשלה הוא מינוי מקצועי ואינו בהכרח פוליטי בניגוד לנשיא הרפובליקה המחויב להיות פוליטי.

== תפקידים ואחריות ==
בין תפקידיו של ראש הממשלה ניתן למנות:
* ראש הממשלה משמש כעוזר הבכיר ביותר לנשיא קוריאה הדרומית.
* ראש הממשלה הוא הראשון בסדר הירושה שממלא את תפקידו של הנשיא כנשיא בפועל אם נבצר מהנשיא למלא את תפקידו.
* ראש הממשלה משמש כסגן יושב מועצת המדינה של קוריאה שכן היא הקבינט. (הנשיא הוא ראש הרשות המבצעת).
* מסייע לנשיא בפיקוח על משרדי הממשלה השונים.

בניין ראש הממשלה, [[סיאול]]

== ראו גם ==
* נשיא קוריאה הדרומית
* האספה הלאומית של קוריאה הדרומית

== קישורים חיצוניים ==

* 

== הערות שוליים ==

קטגוריה:קוריאה הדרומית: פוליטיקה
*